smcproject/ml-wiki-sentences huggingface dataset:
ജദീദിയിൽ നിന്ന് രണ്ട് കിലോമീറ്റർ വടക്കുമാറി കഫ്‌ർ യാസിഫിലുള്ള ഹൈസ്കൂളിലാണ്‌ ദർ‌വീഷ് പഠിച്ചത്.
പിന്നീട് അദ്ദേഹം ഹൈഫയിലേക്ക് താമസം മാറി.
ദർ‌വീഷിന്റെ  ആദ്യ കവിതാ പുസ്തകം അസാഫിൽ ബിലാ അജിനിഹാ അഥവാ 'ചിറകൊടിഞ്ഞ കുരുവി' അദ്ദേഹത്തിന്റെ പത്തൊമ്പതാം വയസ്സിലാണ്‌ പുറത്തുവരുന്നത്.
1970 ൽ ദർ‌വീഷ് ഇസ്രയേൽ വിടുകയും റഷ്യയിലേക്ക് പഠനത്തിനായി പോകുകയും ചെയ്തു.
ഒരു വർഷം മോസ്കോ സർ‌വകലാശാലയിൽ പഠിച്ചതിനു് ശേഷം അദ്ദേഹം ഈജിപ്തിലേക്കും അവിടുന്ന് ലബനോനിലേക്കും പോയി.
1973 ൽ  ദർ‌വീഷ് പി.എൽ.ഒ.യിൽ ചേർന്നതോടെ അദ്ദേഹത്തിന്‌ ഇസ്രയേലിൽ പുനഃപ്രവേശനം തടയപ്പെട്ടു.
1995 അദ്ദേഹത്തിന്റെ സഹപ്രവർത്തക എമിലി ഹബീബിയുടെ ശവസ്കാരചടങ്ങിനായി ഇസ്രയേലിലേക്ക് മടങ്ങിയ ദർ‌വീഷിന്‌ നാലു ദിവസം അവിടെ തങ്ങുന്നതിന്‌ അനുമതി നൽകുകയുണ്ടായി.
1995 ൽ ദർ‌വീഷിന്‌ ഇസ്രയേലിലെ റാമല്ലയിൽ സ്ഥിരതാമസമാക്കാൻ അനുമതി ലഭിച്ചങ്കിലും അവിടുത്തെ താമസം അദ്ദേഹത്തിനു വിപ്രവാസ ജീവിതമായി അനുഭവപ്പെട്ടതിനാൽ വെസ്റ്റു ബാങ്കിനെ തന്റെ സ്വദേശമായി കാണുകയുണ്ടായില്ല എന്നും അദ്ദേഹം പറയുകയുണ്ടായി.
തീർച്ചയായും അദ്ദേഹത്തിന്റെ വാക്കുകൾ ഇന്നും മായാതെ മറയാതെ നിൽക്കുന്നു.
അവലംബം അധിക വായനയ്ക്ക് ദർ‌വീഷിനെ കുറിച്ച് കെ.ഇ.
എൻ
മഹ്മൂദ് ഷാ ദുറാനി ഇംഗ്ലീഷ് വിലാസം https://ml.wikipedia.org/wiki/Mahmud_Shah_Durrani
അഫ്ഗാനിസ്താനിലെ ദുറാനി സാമ്രാജ്യത്തിന്റെ നാലാമത്തെ ചക്രവർത്തിയാണ് മഹ്മൂദ് ഷാ ദുറാനി .
1800 മുതൽ 1803 വരേയും, ഒരിടവേളക്ക് ശേഷം 1809 മുതൽ 1818 വരെയും ഇദ്ദേഹം സാമ്രാജ്യത്തിന്റെ ചക്രവർത്തിയായിരുന്നു.
ദുറാനി സാമ്രാജ്യത്തിന്റെ രണ്ടാമത്തെ ചക്രവർത്തിയായിരുന്ന തിമൂർ ഷായുടെ പുത്രനായിരുന്ന മഹ്മൂദ്, സാമ്രാജ്യസ്ഥാപകനായിരുന്ന അഹ്മദ് ഷാ ദുറാനിയുടെ പൗത്രനുമാണ്.
മഹ്മൂദ് ഷാ, തന്റെ മുൻ‌ഗാമിയായിരുന്ന സമാൻ ഷായുടെ അർദ്ധസഹോദരനായിരുന്നു.
മുഹമ്മദ്സായ് വിഭാഗത്തിലെ ഫത് ഖാന്റെ പിന്തുണയോടെ 1800-ആമാണ്ടിൽ സമാൻ ഷായെ അധികാരഭ്രഷ്ടനാക്കിയാണ് മഹ്മൂദ് ചക്രവർത്തിയായത്.
1803-ൽ അധികാരത്തിൽ നിന്നും പുറത്തായെങ്കിലും 1809-ൽ വീണ്ടും ചക്രവർത്തിസ്ഥാനത്ത് തിരിച്ചെത്തി .
തന്റെ പുത്രൻ കമ്രാനു വേണ്ടി, മഹ്മൂദ് ഷാ തന്റെ കൂട്ടാളിയായ ഫത് ഖാനെ വധിച്ചതോടെ സാദോസായ് സാമ്രാജ്യത്തിന്റെ (ദുറാനി സാമ്രാജ്യം) അധഃപതനത്തിന്റെ ആരംഭം കുറിച്ചു.
തന്റെ പിതാവും, രണ്ടാമത്തെ ദുറാനി ചക്രവർത്തിയുമായ തിമൂർ ഷായുടെ ഭരണകാലത്ത്, മഹ്മൂദ് ഹെറാത്തിലെ ഭരണകർത്താവായിരുന്നു.
തിമൂറിന്റെ മരണസമയത്ത് കാബൂളിലുണ്ടായിരുന്ന മക്കളിലൊരാളായ സമാൻ ഷാ , തന്റെ മറ്റു സഹോദരന്മാരിൽ പലരേയും തടവിലാക്കി അധികാരം പിടിച്ചെടുക്കുകയായിരുന്നു.
1800-ൽ മഹ്മൂദും, ദുറാനികളിലെ മറ്റൊരു പ്രധാന വംശമായ ബാരക്സായ് വംശത്തിലെ മുഹമ്മദ്സായ് വിഭാഗത്തിലെ ഫത് ഖാനും ചേർന്ന് കന്ദഹാറിലും പരിസരത്തുമുള്ള നിരവധി ദുറാനികളുടെയും സഹായത്തോടെ സമാൻ ഷായെ പരാജയപ്പെടുത്തി.
തുടർന്ന് മഹ്മൂദ് ഷാ, കാബൂളിൽ അധികാരത്തിലെത്തി .
വിജയങ്ങൾ
മകൻ കമ്രാനെ, കന്ദഹാറിലേയും , സഹോദരൻ ഹജ്ജി ഫിറൂസ് അൽ ദീനെ ഹെറാത്തിലേയും പ്രതിനിധികളായി നിയമിച്ച് ഫത് ഖാന്റെ ശക്തമായ പിന്തുണയിൽ മഹ്മൂദ് ഷാ ഭരണം നടത്തി.
തുടക്കത്തിൽ കന്ദഹാർ പ്രദേശത്ത് ഘൽജികളുടേയും വടക്കു നിന്ന് ഉസ്ബെക്കുകളുടേയും ഭീഷണികളെ ഫലപ്രദമായി അതിജീവിക്കാൻ മഹ്മൂദിനായി.
ഇതിനിടെ സമാൻ ഷായുടെ സഹോദരൻ ഷുജായുടെ നേതൃത്വത്തിലുള്ള സേനയുമായും രണ്ടൂ വട്ടം മഹ്മൂദിന് പോരാടേണ്ടി വന്നു.
ഈ വിജയങ്ങൾക്കിടയിലും ജനപ്രിയനാകാൻ മഹ്മൂദിന് കഴിഞ്ഞിരുന്നില്ല .
ഷാ ഷൂജയുടെ അട്ടിമറി
1802-ൽ ഫത് ഖാൻ സിന്ധൂതീരങ്ങളിൽ ആക്രമണത്തിന് പുറപ്പെട്ടു.
ഫത് ഖാന്റെ അസാന്നിധ്യം മുതലെടുത്ത് 1803 ജൂൺ മാസം, മഹ്മൂദ് ഷായെ അട്ടിമറിച്ച്, അർദ്ധസഹോദരനും മുൻ ചക്രവർത്തി സമാൻ ഷായുടെ നേർസഹോദരനുമായ ഷൂജാ അധികാരത്തിലേറുകയും ചെയ്തു.
ഇതോടൊപ്പം മഹ്മൂദിനെ അപ്പർ ബാല ഹിസാറിൽ തടവുകാരനാക്കുകയും ചെയ്തു .
അധികാരത്തിലേക്കുള്ള തിരിച്ചുവരവ്
തിമൂറിന്റെ മറ്റൊരു പുത്രനായിരുന്ന അബ്ബാസ് ഖാൻ, ഷാ ഷൂജയെ അട്ടിമറിക്കാനായി ശ്രമിച്ച കോലാഹലത്തിനിടയിൽ തടവിലായിരുന്ന മഹ്മൂദ് ഷാ രക്ഷപ്പെട്ടു.
ഫത് ഖാനുമായി ഒത്തു ചേർന്ന് 1808-ൽ കന്ദഹാറിൽ വച്ച് ഷാ ഷൂജക്കെതിരെ മഹ്മൂദ് ഒരു സായുധാക്രമണം നടത്തിയെങ്കിലും ഇതിൽ വിജയിക്കാനായില്ല.
1809-ൽ ജലാലാബാദിനും കാബൂളിനുമിടയിലുള്ള നിം‌ലക്ക് സമീപത്തുവച്ച് 15000-ത്തോളം അംഗസംഖ്യയുണ്ടായിരുന്ന ഷാ ഷൂജയുടെ സൈന്യത്തെ വെറും 2000 പേർ മാത്രമടങ്ങുന്ന മഹ്മൂദ് ഷായുടേയും ഫത് ഖാന്റേയും സൈന്യം പരാജയപ്പെടുത്തി കാബൂൾ പിടിച്ചടക്കി.
മഹ്മൂദ് രണ്ടാം വട്ടവും കാബൂളിൽ അധികാരത്തിലേറി പരാജയങ്ങൾ
മഹ്മൂദ് രണ്ടാം വട്ടം രാജാവായെങ്കിലും അധഃപതനത്തിലായിരുന്ന അഫ്ഗാൻ സാമ്രാജ്യത്തിന്റെ വിധി മാറ്റിയെഴുതാൻ അദ്ദേഹത്തിന് കഴിഞ്ഞില്ല.
ലാഹോറിലെ മുൻ അഫ്ഗാൻ പ്രതിനിധിയായിരുന്ന രഞ്ജിത് സിങ് , 1813-ൽ ഫത് ഖാന്റെ നേതൃത്വത്തിലുള്ള അഫ്ഗാൻ സേനയെ പരാജയപ്പെടുത്തുകയും സിന്ധൂനദീതീരത്തുള്ള അറ്റോക്കിലെ (attock) പ്രശസ്തമായ കോട്ട കൈയടക്കുകയും ചെയ്തു.
ഇതിനെത്തുടർന്ന് 1818-ൽ മുൾത്താനും 1819-ൽ കശ്മീരും സിഖുകാർ അഫ്ഗാനികളിൽ നിന്നും പിടിച്ചടക്കി.
ഇക്കാലത്ത് വടക്കൻ അഫ്ഘാനിസ്താനിലെ നിയന്ത്രണവും അഫ്ഗാനികൾക്ക് നഷ്ടമായി.
ഇവിടെ വിവിധ ഉസ്ബെക് നേതാക്കആൾ സ്വതന്ത്രഭരണം നടത്തി .
കാബൂളിൽ അധികാരം നഷ്ടപ്പെടുന്നു
പരാജയങ്ങളുടെ ഇക്കാലത്ത് കാബൂളിൽ ഷാ മഹ്മൂദിന്റേയ്യും അയാളുടെ മകൻ കമ്രാന്റേയും നേതൃത്വത്തിലുള്ള പോപത്സായ് വംശജരും മഹ്മൂദിന്റെ മുൻ‌കാലസഖ്യകക്ഷിയും ബാരക്സായ് വംശത്തിലെ ഫത് ഖാനും തമ്മിൽ അധികാരത്തർക്കങ്ങൾ രൂക്ഷമായി.
1818-ൽ ഫത് ഖാനെ ഹെറാത്തിൽ വച്ച് പോപത്സായ്കൾ അന്ധനാക്കുകയും പിന്നീട് പീഡനങ്ങൾക്ക് വിധേയനാക്കി വധിക്കുകയും ചെയ്തു.
ഫത് ഖാന്റെ മരണത്തോടെ ദോസ്ത് മുഹമ്മദ് ഖാൻ അടക്കമുള്ള അയാളുടെ ഇരുപതോളം സഹോദരന്മാർ ഒന്നു ചേർന്ന് കാബൂളിലെ ഷാ മഹ്മൂദിനെ അധികാരത്തിൽ നിന്നും പുറത്താക്കി.
കാബൂളിൽ നിന്നും തന്റെ മകൻ കമ്രാന്റെ ശക്തികേന്ദ്രമായിരുന്ന ഹെറാത്തിലേക്ക് കടന്ന മഹ്മൂദ് ഹെറാത്തിൽ നിന്നാണ് പിന്നീട് ഭരണം തുടർന്നത് .
1829-ൽ ഷാ മഹ്മൂദ് മരണമടഞ്ഞു.
മഹ്മൂദിന്റെ മരണത്തിൻ ശേഷം അദ്ദേഹത്തിന്റെ മകൻ കമ്രാനും, ഹെറാത്തിൽ നിന്നുകൊണ്ടുതന്നെ ഭരണം തുടർന്നു തന്റെ ഉപദേഷ്ടാവായിരുന്ന യാർ മുഹമ്മദ് ഖാന്റെ തീരുമാനങ്ങൾക്ക് വിധേയമായി ഭരണം നടത്തിയ കമ്രാൻ 1842-ൽ കൊല്ലപ്പെടുകയായിരുന്നു .
ഈ ഇടവേളയിൽ, മഹ്മൂദ് ഷായുടെ മറ്റൊരു അർദ്ധസഹോദരനും, സമാൻ ഷായുടെ നേർ സഹോദരനുമായ ഷാ ഷൂജ ആയിരുന്നു അധികാരത്തിലിരുന്നത്.
മഹ്‌മൂദ് ഗാസി യാസർഗിൽ
തുർക്കിക്കരനായ ഒരു മെഡിക്കൽ ശാസ്ത്രജ്ഞനും ന്യൂറോ സർജനുമാണ് മഹ്‌മൂദ് ഗാസി യാസർഗിൽ (ജനനം: ജൂലൈ 6, 1925).
മൈക്രോ ന്യൂറോ സർജറി വികസിപ്പിക്കുന്നതിൽ വെർമോണ്ട് സർവകലാശാലയിലെ റെയ്മണ്ട് എംപി ഡൊണാഗി എംഡിയുമായി അദ്ദേഹം സഹകരിച്ചു.
യാസർഗിൽ അപസ്മാരം , മസ്തിഷ്ക മുഴകൾ എന്നിവ സ്വന്തമായി രൂപകൽപ്പന ചെയ്ത ഉപകരണങ്ങൾ ഉപയോഗിച്ച് ചികിത്സിച്ചു.
1953 മുതൽ ജോലിയിൽ നിന്നും പിരിയുന്ന 1993 വരെ അദ്ദേഹം സൂറിക് യൂണിവേഴ്സിറ്റിയിലും സൂറിക് യൂണിവേഴ്സിറ്റി ആശുപത്രിയിലും ന്യൂറോസർജറി വകുപ്പിൽ ആദ്യം റസിഡന്റ് പിന്നീട് ചീഫ് റസിഡന്റ് അതിനുശേഷം പ്രൊഫസറും ചെയർമാനും ആയിരുന്നു.
1999 ൽ കോൺഗ്രസ് ഓഫ് ന്യൂറോളജിക്കൽ സർജൻസ് വാർഷിക യോഗത്തിൽ "ന്യൂറോസർജറിയുടെ മാൻ ഓഫ് ദി സെഞ്ച്വറി 1950-1999" ആയി അദ്ദേഹത്തെ ആദരിച്ചു.
യുറേഷ്യൻ അക്കാദമിയുടെ സ്ഥാപകാംഗമാണ്.
ആധുനിക യുഗത്തിലെ ഏറ്റവും വലിയ ന്യൂറോ സർജന്മാരിൽ ഒരാളായി അദ്ദേഹം കണക്കാക്കപ്പെടുന്നു.
വിദ്യാഭ്യാസവും കരിയറും യാസർഗിൽ ഈതർ ഡോമിൽ കംപ്രഷൻ ഫോഴ്‌സ്പ്സ് ഉപയോഗിച്ച് യാസാർഗിൽ ക്ലിപ്പുകൾ.
ഇത്തരത്തിലുള്ള മെറ്റാലിക് ക്ലിപ്പുകൾ യസാർഗിൽ വികസിപ്പിച്ചെടുത്തവയാണ്, ന്യൂറോ സർജറി സമയത്ത് ഇത് ഇപ്പോഴും അനൂറിസം ചികിത്സിക്കാൻ ഉപയോഗിക്കുന്നു.
അങ്കാറ അട്ടാതുർക് ലിസെസിയിലും തുർക്കിയിലെ അങ്കാറയിലെ അങ്കാറ യൂണിവേഴ്സിറ്റിയിലും 1931 നും 1943 നും പഠിച്ചതിനുശേഷം വൈദ്യം പഠിക്കാനായി അദ്ദേഹം ജർമനിയിലെ ജെന ഫ്രീഡ്രിക്ക് ഷില്ലർ യൂണിവേഴ്സിറ്റിയിലേക്കുപോയി.
സെറിബ്രോവാസ്കുലർ ന്യൂറോ സർജറിയിൽ മൈക്രോസർജിക്കൽ ടെക്നിക്കുകൾ വികസിപ്പിക്കുന്നതിലെ അദ്ദേഹത്തിന്റെ പ്രതിഭ, മുമ്പ് പ്രവർത്തനക്ഷമമല്ലാത്ത അവസ്ഥകളുള്ള രോഗികളുടെ ഫലങ്ങളെ മാറ്റിമറിച്ചു.
1969 ൽ തന്റെ മെന്റർ ആയ ക്രെയിൻബുൾ-നെ തുടർന്ന് യാർഗിൽ അസോസിയേറ്റ് പ്രൊഫസറും 1973 ൽ സൂറിച്ച് സർവകലാശാലയിലെ ന്യൂറോസർജറി വിഭാഗം പ്രൊഫസറും ചെയർമാനുമായിരുന്നു.
അടുത്ത 20 വർഷങ്ങളിൽ, ലബോറട്ടറി ജോലികളും മൈക്രോ ടെക്നിക്കുകളുടെ ക്ലിനിക്കൽ ആപ്ലിക്കേഷനുകളും അദ്ദേഹം നടത്തി, 1993 ൽ വിരമിക്കുന്നതുവരെ സൂറിച്ചിൽ 7500 ഇൻട്രാക്രാനിയൽ ഓപ്പറേഷനുകൾ നടത്തി.
1994-ൽ, ലിറ്റിൽ റോക്കിലെ അർക്കൻസാസ് യൂണിവേഴ്സിറ്റി ഓഫ് മെഡിക്കൽ സയൻസസിലെ കോളേജ് ഓഫ് മെഡിസിനിൽ ന്യൂറോസർജറി പ്രൊഫസറായി നിയമനം സ്വീകരിച്ച യാർഗിൽ, മൈക്രോ ന്യൂറോ സർജറി, ഗവേഷണം, അദ്ധ്യാപനം എന്നിവയിൽ ഇപ്പോഴും സജീവമാണ്.
ഹാർവി കുഷിംഗിനൊപ്പം, ഇരുപതാം നൂറ്റാണ്ടിലെ ഏറ്റവും വലിയ ന്യൂറോ സർജന്മാരിൽ ഒരാളായി യാർഗിലിനെ പ്രശംസിക്കുന്നു.
ന്യൂറോ സർജറിയിൽ സാധ്യമായത് എന്താണെന്ന് നിർവചിക്കുകയും തുടർന്ന് അത് എങ്ങനെ നേടാമെന്ന് കാണിക്കുകയും ചെയ്യുന്ന മൂന്ന് തലമുറ ന്യൂറോ സർജനുകളെ അദ്ദേഹം സഹായിച്ചിട്ടുണ്ട്.
സൂറിച്ചിലെ മൈക്രോ ന്യൂറോ സർജിക്കൽ അനാട്ടമിക്കൽ ലബോറട്ടറിയിൽ അദ്ദേഹം എല്ലാ ഭൂഖണ്ഡങ്ങളിൽ നിന്നുമായി 3000 ഓളം സഹപ്രവർത്തകർക്ക് പരിശീലനം നൽകുകയും എല്ലാ ശസ്ത്രക്രിയാ സവിശേഷതകളെയും പ്രതിനിധീകരിക്കുകയും ചെയ്തു.
നൂറുകണക്കിന് ദേശീയ അന്തർദേശീയ ന്യൂറോ സർജിക്കൽ കോൺഗ്രസുകൾ, സിമ്പോസിയ, കോഴ്‌സുകൾ എന്നിവയിൽ ക്ഷണിക്കപ്പെട്ട അതിഥിയായി അദ്ദേഹം പങ്കെടുത്തു.
ടർക്കിഷ് സമൂഹത്തിൽ യാർഗിൽ ഉയർന്ന പരിഗണനയുള്ളയാളാണ്, തുർക്കി യുവാക്കൾക്ക് മാതൃകാപരമായ മാതൃകയാണ് അദ്ദേഹം.
1973 മുതൽ ഓപ്പറേറ്റിംഗ് സ്യൂട്ടിന്റെ ചുമതലയുള്ള നഴ്‌സായിരുന്ന ഡിയാനെ ബാദർ-ഗിബ്‌സൺ യാർഗിലിനെ അദ്ദേഹം വിവാഹം കഴിച്ചു, ഇപ്പോഴും അവർ അദ്ദേഹത്തെ ശസ്ത്രക്രിയയ്ക്ക് സഹായിക്കുന്നു.
യാർഗിൽ തന്റെ ശസ്ത്രക്രിയാ അനുഭവങ്ങൾ 330 പേപ്പറുകളിലും 13 മോണോഗ്രാഫുകളിലും പ്രസിദ്ധീകരിച്ചു.
ആറ് വാല്യങ്ങളുള്ള പ്രസിദ്ധീകരണം മൈക്രോ ന്യൂറോസർജറി (1984–1996, ജോർജ്ജ് തീം വെർലാഗ് സ്റ്റട്ട്ഗാർട്ട്-ന്യൂയോർക്ക്) അദ്ദേഹത്തിന്റെ വിശാലമായ അനുഭവങ്ങളുടെ സമഗ്ര അവലോകനവും ന്യൂറോ സർജറി സാഹിത്യത്തിലെ പ്രധാന സംഭാവനയുമാണ്.
അംഗത്വം 1973-1975 സ്വിറ്റ്സർലൻഡിലെ ന്യൂറോ സർജിക്കൽ സൊസൈറ്റിയുടെ പ്രസിഡന്റ് അവാർഡുകൾ 2000 ടർക്കിഷ് സ്റ്റേറ്റ് മെഡൽ ഓഫ് ഡിസ്റ്റിംഗ്വിഷ്ഡ് സർവീസ് അവലംബം പുറത്തേക്കുള്ള കണ്ണികൾ M. Gazi Yasargil:Neurosurgery's Man of the Century.
– biography article featured in Neurosurgery (journal) .
45(5):1010, November 1999
മഖർ
പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ ഒമ്പതാമത്തെ മാസമാണ് മഖർ.
ഗ്രിഗോറിയൻ ജൂലിയൻ കലണ്ടറുകളിലെ  നവംബർ ഡിസംബർ മാസങ്ങളാണ് ഈ മാസത്തിൽ വരുന്നത്.
ഈമാസത്തെ പ്രധാന സംഭവങ്ങൾ നവംബർ നവംബർ - ഗുരുനാനാക്ക് ദേവ് ജി ജന്മദിനവാർഷികം നവംബർ 14 (1 മഖർ) - മാസം മഖർ ആരംഭം നവംബർ 24 (11 മഖർ) - ഗുരു തേഗ് ബഹദൂർ ജി യുടെ ഷഹീദി നവംബർ 24 (11 മഖർ) - ഭായ് മതി ദാസ്.
ഭായി സതി ദാസ് ജി എന്നിവരുടെ ഷഹീദി നവംബർ 24 (11 മഖർ) - ഗുരു ഗോബിന്ദ് സിംഗ് ജി യുടെ ഗുർ ഗാദി നവംബർ 28 (15 മഖർ) - ഷഹീബ്സദ സോർവാർ സിങ് ജി ജന്മദിനം ഡിസംബർ ഡിസംബർ 12 (29 മഖർ) - ഷഹീബ്സദ ഫത്തേഹ് സിംഗ് ജി ജന്മദിനം ഡിസംബർ 14 (1 പോഹ്) - മഖർ മാസം അവസാനം  ആൻഡ് പോഹ് മാസം ആരംഭം
മഗധീര ഇംഗ്ലീഷ് വിലാസം https://ml.wikipedia.org/wiki/Magadheera
എസ്സ് രാജമൗലി സംവിധാനം ചെയ്ത് അല്ലു അരവിന്ദ് നിർമിച്ച് 2009ൽ തീയേറ്ററുകളിൽ എത്തിയ ചരിത്രാധിഷ്ഠിത  ചലചിത്രമാണ് മഗധീര ( തെലുങ്ക് : మగధీర ഇംഗ്ലീഷ് : Magadheera ).
രാം ചരൺ തേജയും കാജൽ അഗർ‌വാളുമാണ് ഇതിലെ മുഖ്യ കഥാപാത്രങ്ങളെ അവതരിപ്പിക്കുന്നത്.
ശ്രീഹരിയും ദേവ് ഗില്ലും മറ്റ് ചില പ്രധാന കഥാപാത്രങ്ങളായി വേഷമിടുന്നു.
40 കോടി രൂപമുതൽമുടക്കി നിർമ്മിച്ച ഈ ചിത്രം തെലുഗു ചലചിത്രരംഗത്തെ ഏറ്റവും ചിലവേറിയ ചിത്രങ്ങളിലൊന്നാണ്.
മഗധീര ലോകം മുഴുവനുമായി ഏകദേശം 150 കോടി രൂപയോളം സമാഹരിച്ചു.
ധീര ദി വാരിയർ എന്ന പെരിൽ ഈ ചിത്രം കേരളത്തിൽ പ്രദർശനത്തിനെത്തി.
പുനർജന്മ വിശ്വാസത്തിലധിഷ്ടിതമാണ് മഗധീരയുടെ കഥാപശ്ചാത്തലം.1604ൽ കൊല്ലപ്പെട്ട ഉദയഗഡിലെ രാജകുമാരിയായ മിത്രവിന്ദാ ദേവിയും, പോരാളിയായ കാലഭൈരവനും, സേനാധിപതിയായ രൺദേവ് ബില്ലയും, മുഗൾരാജാവായ ഷേർഖാനും 400 കൊല്ലങ്ങൾക്ക് ശേഷം പുനർജ്ജനിക്കുന്നതായാണ് ചലചിത്രത്തിന്റെ ഇതിവൃത്തം.
പൂർ‌വ്വജന്മത്തിൽ കൊഴിഞ്ഞുപോയ മിത്രാനന്ദയുടേയും ഭൈരവന്റേയും പ്രണയം പുനർജന്മത്തിൽ ഇന്ദുവിലൂടെയും ഹർഷയിലൂടെയും പൂർണ്ണമാകുന്നു.
കഥാപാത്രങ്ങൾ നടൻ/നടി കഥാപാത്രം രാം ചരൺ തേജ കാലഭൈരവൻ, ഹർഷ കാജൽ അഗർ‌വാൾ മിത്രവിന്ദാ ദേവി, ഇന്ദു ശ്രീഹരി ഷേർഖാൻ, സോളമൻ ദേവ് ഗിൽ രൺ ദേവ് ബില്ല, രഘുവീർ ശരത് ബാബു ഉദയഗഡ് രാജാവ് വിക്രം സിംഗ് ചിരഞ്ജീവി അതിഥി താരം ചിത്രീകരണം
ചിത്രത്തിന്റെ 90 ശതമാനവും ഹൈദരാബാദിലെ രാമോജി റാവു ഫിലിം സിറ്റിയിലാണ് ചിത്രീകരിച്ചത്.
മറ്റ് ഭാഗങ്ങൾ ഗുജറാത്ത് , രാജസ്ഥാൻ , റാൻ ഓഫ് കച്ച് , കർണ്ണാടകം എന്നിവിടങ്ങളിലായി പുരോഗമിച്ചു.
മഗല്ലനിക് പെൻഗ്വിൻ
തെക്കേ അമേരിക്കയിൽ കണ്ടുവരുന്ന ഒരു പെൻ‌ഗ്വിൻ വിഭാഗമാണ് ആണ് മഗല്ലനിക് പെൻഗ്വിൻ .
ഇവ അർജന്റീന , ചിലി , ഫാക്ക്‌ലാൻഡ് ദ്വീപുകൾ എന്നീ രാജ്യങ്ങളുടെ തീരദേശങ്ങളിൽ പ്രജനനം നടത്തുന്നു.
ഇവയെ ചില സമയങ്ങളിൽ ബ്രസീലിലേക്കും വടക്ക് എസ്പിരിറ്റോ സാന്റോ വരെയും കാണപ്പെടാറുണ്ട്.
ആഫ്രിക്കൻ പെൻ‌ഗ്വിൻ, ഹംബോൾട്ട് പെൻ‌ഗ്വിൻ, ഗാലപാഗോസ് പെൻ‌ഗ്വിനുകൾ എന്നിവയാണ്  മഗല്ലനിക് പെൻ‌ഗ്വിനുകളുടെ ഏറ്റവും അടുത്ത ബന്ധുക്കൾ.
1520 ൽ ഇവയെ കണ്ടെത്തിയ പോർച്ചുഗീസ് പര്യവേഷകനായ ഫെർഡിനാന്റ് മഗല്ലന്റെ പേരിലാണ് മഗല്ലനിക് പെൻഗ്വിൻ അറിയപ്പെടുന്നത്.
ഐ‌യു‌സി‌എൻ‌ സമീപഭാവിയിൽ ഭീഷണിയിൽപ്പെടാവുന്ന വിഭാഗത്തിലാണ് ഈ ഇനത്തെ പട്ടികപ്പെടുത്തിയിരിക്കുന്നത്.
61-76 സെന്റിമീറ്റർ (24–30 ഇഞ്ച്) ഉയരവും 2.7 മുതൽ 6.5 കിലോഗ്രാം വരെ ഭാരം വരുന്ന ഇടത്തരം വലിപ്പമുള്ള പെൻ‌ഗ്വിനുകളാണ് മഗല്ലനിക് പെൻ‌ഗ്വിനുകൾ.
ഇവയിലെ ആൺ ഇനം പിടകളേക്കാൾ വലുതാണ്.
മഗല്ലാനിക് പെൻ‌ഗ്വിനുകൾ വെള്ളത്തിൽ നിന്നും തങ്ങൾക്ക് ആവശ്യമായ ആഹാരം കണ്ടെത്തുന്നു.
കട്ടിൽ ഫിഷ്, കണവ, ക്രിൽ എന്നിവയെയാണ് ഇവറ്റകൾ പ്രധാനമായും ഭക്ഷണമാക്കുന്നത്.
പ്രായപൂർത്തിയായ പെൻ‌ഗ്വിനുകൾ ഇരയെ പിടിക്കുന്നതിനായി 20 മീറ്റർ മുതൽ 50 മീറ്റർ വരെ ആഴത്തിൽ മുങ്ങാറുണ്ട്.
ചിത്രശാല അർജന്റീനയുടെ തീരത്ത് കാണപ്പെടുന്ന മഗല്ലനിക് പെൻഗ്വിൻ വെള്ളത്തിനടിയിൽ നീന്തുന്ന മഗല്ലനിക് പെൻഗ്വിൻ മഗല്ലനിക് പെൻ‌ഗ്വിനിന്റെ അസ്ഥികൂടം അവലംബം
മഗല്ലൻ കടലിടുക്ക് ഇംഗ്ലീഷ് വിലാസം https://ml.wikipedia.org/wiki/Strait_of_Magellan
തെക്കൻ ചിലിയിലെ സഞ്ചാരയോഗ്യമായ കടൽപ്പാതയാണ് മഗല്ലൻ കടലിടുക്ക് .
തെക്കേ അമേരിക്കയുടെ വടക്ക് ഭാഗത്തും തെക്ക് ടിയറ ഡെൽ ഫ്യൂഗോയും ഇതിനെ വേർതിരിക്കുന്നു.
അറ്റ്ലാന്റിക് സമുദ്രത്തിനും പസഫിക് സമുദ്രത്തിനും ഇടയിലുള്ള ഏറ്റവും പ്രധാനപ്പെട്ട പ്രകൃതിദത്ത പാതയാണ് കടലിടുക്ക്.
ആധുനിക ചരിത്രത്തിലുടനീളം ഇതിലൂടെ പര്യവേക്ഷകരും മറ്റുള്ളവരും സഞ്ചരിച്ചു.
എസ്ട്രെക്കോ ഡി ടോഡോസ് ലോസ് സാന്റോസ് (എല്ലാ വിശുദ്ധരുടെയും കടലിടുക്ക്) എന്നായിരുന്നു കടലിടുക്കിന്റെ ആദ്യത്തെ പേര്.
ധീരനായ പര്യവേക്ഷകനായ ഫെർഡിനാന്റ് മഗല്ലനാണ് ഇതിന് പേര് നൽകിയത്.
സ്പെയിനിലെ ചാൾസ് അഞ്ചാമൻ രാജാവാണ് മഗല്ലൻ പര്യവേഷണത്തിന്റെ ധനസഹായം നൽകിയിയത്.
മഗല്ലന്റെ ബഹുമാനാർത്ഥം അദ്ദേഹം പേര് മഗല്ലൻ കടലിടുക്ക് എന്ന് മാറ്റി.
കടൽപ്പാത ഇടുങ്ങിയതും ഇടയ്ക്കിടെയുള്ള പ്രവചനാതീതമായ കാറ്റും പ്രവാഹവും കാരണം പാത നാവിഗേറ്റ് ചെയ്യാൻ പ്രയാസമായിരുന്നു.
മാരിടൈം പൈലറ്റിംഗ് ഇപ്പോൾ നിർബന്ധമാണ്.
ഡ്രേക്ക് പാസേജിനേക്കാൾ ചെറുതും കൂടുതൽ അഭയവുമാണ് ഈ കടലിടുക്ക് എങ്കിലും ഇടയ്ക്കിടെയുള്ള കാറ്റ്, മഞ്ഞുമലകൾ എന്നിവയ്ക്ക് ഇരയാകുന്നു.
അല്ലെങ്കിൽ കേപ് ഹോണിന് ചുറ്റുനും ഇടുങ്ങിയതും കൊടുങ്കാറ്റുള്ള തുറന്ന കടൽ പാതയും കാണപ്പെടുന്നു.
ചിലപ്പോൾ അപായം നിറഞ്ഞ ബീഗിൾ ചാനലിനൊപ്പം , കാലാനുസൃതവും ചരിത്രപരമായി അപായം നിറഞ്ഞ നോർത്ത് വെസ്റ്റ് പാസേജിനൊപ്പം , പനാമ കനാൽ നിർമ്മാണം വരെ അറ്റ്ലാന്റിക് സമുദ്രത്തിനും പസഫിക്കിനും ഇടയിലുള്ള ഒരേയൊരു കടൽപ്പാതയായിരുന്നു ഇത്.
ചരിത്രം തദ്ദേശവാസികൾ
മഗല്ലൻ കടലിടുക്കിൽ ആയിരക്കണക്കിന് വർഷങ്ങളായി തദ്ദേശീയരായ അമേരിക്കൻ ഇന്ത്യക്കാർ വസിച്ചിരുന്നു.
വടക്കൻ തീരത്തിന്റെ പടിഞ്ഞാറ് ഭാഗത്ത് അലാസ്കുഫെ താമസിച്ചിരുന്നു.
ഇവർ കാവസ്‌കർ എന്നും അറിയപ്പെടുന്നു.
കാവസ്‌കറിന്റെ കിഴക്കുഭാഗത്ത് തെഹുവൽ‌ചെ താമസിച്ചിരുന്നു.
അതിന്റെ പ്രദേശം വടക്ക് പാറ്റഗോണിയ വരെ വ്യാപിച്ചിരുന്നു.
തെഹുവൽ‌ചെയുടെ തെക്ക്, മഗല്ലൻ കടലിടുക്കിലൂടെ, ടിയറ ഡെൽ ഫ്യൂഗോയുടെ കിഴക്കൻ ഭാഗത്ത് ഭൂരിഭാഗവും സെൽ‌ക്നം ജനത ജീവിച്ചിരുന്നു.
സെൽക്നാമിന്റെ പടിഞ്ഞാറ് ഭാഗത്ത് ടിയറ ഡെൽ ഫ്യൂഗോയുടെ തെക്കേ അറ്റത്ത് യാഗൻ ജനത താമസിച്ചിരുന്നു.
മഗല്ലൻ കടലിടുക്കിലെ എല്ലാ ഗോത്രങ്ങളും നാടോടികളായ വേട്ടക്കാർ ആയിരുന്നു.
ഈ പ്രദേശത്തെ ഒരേയൊരു സമുദ്രേതര സംസ്കാരം തെഹുവൽ‌ചെ ആയിരുന്നു, ശൈത്യകാലത്ത് തീരത്ത് ഷെൽഫിഷുകൾ മത്സ്യബന്ധനം നടത്തുകയും വേനൽക്കാലത്ത് തെക്കൻ ആൻ‌ഡീസിലേക്ക് വേട്ടയാടുകയും ചെയ്തു.
പത്തൊൻപതാം നൂറ്റാണ്ടിന്റെ അവസാനം വരെ ഈ പ്രദേശത്തെ ഗോത്രവർഗക്കാർക്ക് യൂറോപ്യൻ ഇടപെടലുകൾ കുറവായിരുന്നു.
യൂറോപ്യൻ രോഗങ്ങൾ തദ്ദേശവാസികളിൽ വലിയൊരു ഭാഗത്തെ തുടച്ചുനീക്കി.
യൂറോപ്പുകാരുടെ കണ്ടെത്തൽ മഗല്ലന് മുമ്പുള്ള വ്യാപാര ഇടപാട്
1563-ൽ അന്റോണിയോ ഗാൽവൊ റിപ്പോർട്ട് ചെയ്തത് മഗല്ലൻ കടലിടുക്കിന്റെ സ്ഥാനം പഴയ ചാർട്ടുകളിൽ ഡ്രാഗൺസ് ടെയിൽ (ഡ്രാക്കോ കോള) എന്നാണ്.
പെഡ്രോ ലോകത്തിന്റെ എല്ലാ സർക്യൂട്ടുകളും വിവരിച്ച ഒരു മാപ്പ് കൊണ്ടുവന്നു.
മഗല്ലൻ കടലിടുക്കിനെ ഡ്രാഗൺസ് ടെയിൽ എന്നാണ് വിളിച്ചിരുന്നത്.
അതിൽ ഗുഡ് ഹോപ്പ് മുനമ്പും ആഫ്രിക്കയുടെ തീരവും ഉണ്ടായിരുന്നു.
ഫ്രാൻസിസ്കോ ഡി സൂസ തവാരെസ് എന്നോട് പറഞ്ഞു, 1528-ൽ, ശിശു ഡി. ഫെർണാണ്ടോ അദ്ദേഹത്തിന് ഒരു മാപ്പ് കാണിച്ചു, അത് 120 വർഷത്തിനു മുമ്പ് നിർമ്മിച്ച അൽകോബാനയിലെ കാർട്ടോറിയോയിൽ നിന്ന് കണ്ടെത്തി.
അതിൽ ഇന്ത്യയിലെ എല്ലാ നാവിഗേഷനോടൊപ്പം ഗുഡ് ഹോപ്പ് കേപ്പും കാണപ്പെടുന്നു.
എന്നിരുന്നാലും, അമേരിക്കക്കാർ ആദ്യം യൂറോപ്യൻമാർ കണ്ടെത്തിയതായി റിപ്പോർട്ട് ചെയ്യപ്പെടുന്നതിന് മുമ്പ് മാപ്പുകളിൽ കടലിടുക്കിനെ പരാമർശിച്ചിട്ടുണ്ടെന്നും ഇത് അവകാശവാദത്തെ സംശയാസ്പദമായി കണക്കാക്കേണ്ടതുണ്ടെന്നും ഇത് സൂചിപ്പിക്കുന്നു.
അവലംബം Notes Citations ഗ്രന്ഥസൂചിക {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) Based on the 1601 English translation, sub ann.
1428.
{{ cite book }} : Invalid | ref=harv ( help ) CS1 maint: unrecognized language ( link ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) കൂടുതൽ വായനയ്ക്ക് Parr, Charles McKew (1953) So Noble a Captain: The Life and Times of Ferdinand Magellan New York: Thomas Y. Crowell .
പുറത്തേക്കുള്ള കണ്ണികൾ Media related to Strait of Magellan at Wikimedia Commons Media related to Ship Lord Londsdale, a wreckship at Wikimedia Commons The First Map of the Strait of Magellan, 1520 from 1800 (in English) (in Latin) Map of the Straits of Magellan and Part of the Land of Fire, Prepared in 1786 (in English) (in Spanish) via World Digital Archive {{ citation }} :  CS1 maint: unrecognized language ( link ) Nov 1 1520 to Nov 28 1520 Ferdinand Magellan discovers and explores Strait of Magellan Archived 2019-10-20 at the Wayback Machine .
World History Project Satelite image, Straits of Magellan via Google maps United States Hydrographic Office , South America Pilot (1916)
മഖ്ബൂൽ അഹമ്മദ് സാബ്രി
സാബ്രി ബ്രദേഴ്സ് എന്നറിയപ്പെട്ടിരുന്ന പാകിസ്താനിലെ കവ്വാലിഗായകരിൽ ഒരാളായിരുന്നു മഖ്ബൂൽ അഹമ്മദ് സാബ്രി (ജ:12 ഒക്ടോ:1945 – 21 സെപ്റ്റം: 2011)  സഹോദരനായ ഗുലാം ഫരീദ് സാബ്രി യോടൊപ്പമാണ് അദ്ദേഹം പരിപാടികൾ അവതരിപ്പിച്ചിരുന്നത്.
പ്രൈഡ് ഓഫ് പെർഫോമൻസ് എന്ന പാക് പുരസ്ക്കാരം 1970 ൽ അഹമ്മദ് സാബ്രിയ്ക്ക് സമ്മാനിയ്ക്കപ്പെട്ടിട്ടുണ്ട്.
പിതാവായ ഇനായത്ത് ഹുസൈൻ സാബ്രിയിൽ നിന്നു കവ്വാലി സംഗീതത്തിന്റെയും ഭാരതീയ ക്ലാസിക്കൽ സംഗീതത്തിന്റേയും ആദ്യപാഠങ്ങൾ അഭ്യസിച്ച അഹമ്മദ് സാബ്രി ഫത്തെദിൻ ഖാൻ,രംസാൻ ഖാൻ എന്നിവരിൽ നിന്നും തുടർശിക്ഷണം നേടി.
മഖ്ബൂൽ പതിനൊന്നാം വയസ്സിൽ പിതാവിന്റെ സഹായത്തോടെ  ഒരു കവ്വാലിഗായകസംഘത്തിനു രൂപം നൽകി പരിപാടി അവതരിപ്പിച്ചുതുടങ്ങി.
പാകിസ്താനി ചലച്ചിത്രങ്ങളിലും അഹമ്മദ് സാബ്രി അഭിനയിച്ചിട്ടുണ്ട്.
മേരാ കോയി നഹിൻ ഹൈ തേരേ സിവാ ഇഷ്ഖ് ഇ ഹബീബ് ചന്ദ് സൂരജ് ആയേ ഹൈൻ തേരെ ദർ പെ ഇൽസം, ബിൻ ബാദൽ ബർസാത് സർച്ചായ് സഹാരേ സുൽത്താൻ ഇ ഹിന്ദ്.
മഗദി
മഗദി കർണ്ണാടക സംസ്ഥാനത്തെ രാമനഗര ജില്ലയിൽ സ്ഥിതി ചെയ്യുന്ന ഒരു താലൂക്ക് ആസ്ഥാനമാണ്.
ബെംഗളൂരുവിൽ നിന്ന് 51 കിലോമീറ്റർ അകലെയാണ് ഈ പട്ടണം സ്ഥിതിചെയ്യുന്നത്.
ബെംഗളൂരുവിൻറെ സ്ഥാപകനായിരുന്ന മഹാനായ കെംപെ ഗൗഡ I മഗദി താലൂക്കിലെ കെമ്പപുര സ്വദേശിയായിരുന്നു.
സമ്പന്നമായ സാംസ്കാരിക പൈതൃകമുള്ള മഗദി വിജയനഗര സാമ്രാജ്യത്തിന്റെ ഭരണകാലത്ത് അടയാളപ്പെടുത്തിയ ഏറ്റവും വലിയ അതിർത്തി (മഹാഗഡി) പ്രദേശം ആയിരുന്നു.
മുമ്പ് മഹാഗദി അല്ലെങ്കിൽ മഹാലക്ഷ്മി ഗദി എന്ന പേരിൽ അറിയപ്പെട്ടിരുന്ന ഈ പട്ടണം, പിന്നീട് ബ്രിട്ടീഷ് ഭരണകാലത്ത് മഗദി എന്ന് പുനർനാമകരണം ചെയ്യപ്പെട്ടു.
പ്രശസ്തമായ പ്ലൈവുഡ് ബ്രാൻഡായ "രാജ്പ്ലൈ"യുടെ ആസ്ഥാനം കൂടിയാണ് മഗഡി.
12°58′N 77°14′E ﻿ / ﻿ 12.97°N 77.23°E ﻿ / 12.97; 77.23 അക്ഷാംശ രേഖാംശങ്ങളിലാണ്  മഗദി പട്ടണം സ്ഥിതി ചെയ്യുന്നത്.
ഇതിൻറെ സമുദ്ര നിരപ്പിൽനിന്നുള്ള ശരാശരി ഉയരം 925 മീറ്റർ (3034 അടി) ആണ്.
2011 ലെ സെൻസസ് പ്രകാരമുള്ള മഗദിയിലെ ജനസംഖ്യ 27,605 ആയിരുന്നു.
ഇവിടുത്തെ ജനസംഖ്യയുടെ 50% പുരുഷന്മാരും 50% സ്ത്രീകളുമാണ്.
ശരാശരി സാക്ഷരതാ നിരക്ക് 69% ആയ മഗദിയിൽ പുരുഷ സാക്ഷരത 74 ശതമാനവും സ്ത്രീ സാക്ഷരത 65 ശതമാനവുമാണ്.
മഗലംബി ഇംഗ്ലീഷ് വിലാസം https://ml.wikipedia.org/wiki/Magalumbi
മഗലംബി ഫിലിപ്പീൻസിലെ വടക്കു-കിഴക്കൻ ല്ലോയിലോ പ്രവിശ്യയിൽ കാണപ്പെടുന്ന ഒരു ദ്വീപാണ്.
ബറ്റഡ് മുനിസിപ്പാലിറ്റിയുടെയും ഇസ്റ്റൻഷിയ ദ്വീപിന്റെ തീരദേശത്തുള്ള ചെറുദ്വീപിന്റെ ഭാഗമായും ഈ ദ്വീപ് കാണപ്പെടുന്നു.
2010 -ലെ സെൻസസ് പ്രകാരം ബരൻഗെയുടെ ഭാഗമായ മഗലംബിയിലെ ജനസംഖ്യ 1,903 ആണ്.
മഗലംബി അതിന്റെ ബടങ് ലങ്കോയി യാലാണ്  (English: "swimming kids") അറിയപ്പെടുന്നത് ഭൂമിശാസ്ത്രം
വിസയൻ കടലിലെ പനയ് ദ്വീപിന്റെ കിഴക്കുഭാഗത്തായിട്ടാണ് മഗലംബി ദ്വീപ് സ്ഥിതിചെയ്യുന്നത്.
കോളെബ്ര ദ്വീപിന്റെ വടക്ക് 3.2 കിലോമീറ്റർ മാറി മഗലംബി കാണപ്പെടുന്നു.
തൊട്ടടുത്തുള്ള കൺസെപ്സിയോണിന്റെ ഭാഗവും കൂടിയാണിത്.
ബടങ് ലങ്കോയി
2008 ജൂലൈ 7 ന് GMA നെറ്റ് വർക്ക് ഐ-വിറ്റ്നസ് (I-Witness) എന്ന തലക്കെട്ടോടു കൂടി ബടങ് ലങ്കോയി യെ കുറിച്ചൊരു പരമ്പര സംപ്രേഷണം ചെയ്തിരുന്നു.
ബരൻഗെ ദ്വീപിൽ വസിക്കുന്ന കുട്ടികൾ അവരവരുടെ വീടുകളിൽ നിന്ന് സ്ക്കൂളിലേയ്ക്കും തിരിച്ചു വീട്ടിലേയ്ക്കും നീന്തുന്നു.
ഇങ്ങനെ നീന്തുന്ന കുട്ടികളെ കേന്ദ്രീകരിച്ചുള്ളതാണ് പരമ്പര.
മഗലംബിയിൽ നിന്നുള്ള കുട്ടികളായ 10 വയസ്സ് പ്രായമുള്ള ക്വീൻചേയും 13 വയസ്സ് പ്രായമുള്ള റൗളും എല്ലാദിവസവും രാത്രി വീട്ടിലേയ്ക്ക് നീന്തുന്നതായിട്ടാണ് ബടങ് ലങ്കോയി പരമ്പരയിൽ കാണിക്കുന്നത്.
റിപ്പോർട്ടിന്റെ അടിസ്ഥാനത്തിൽ ഈ കുട്ടികളുടെ  മാതാപിതാക്കൾ അവരെ രാവിലെ സ്ക്കൂളിലേയ്ക്ക് ബോട്ടിലാണ് അയയ്ക്കുന്നത്.
എന്നാൽ ഉച്ചയ്ക്കു ശേഷം കുട്ടികൾ 2 കിലോമീറ്റർ ദൂരം നീന്തുന്നു.
അവരുടെ പുസ്തകങ്ങൾ കൂടെ കൊണ്ടുപോകാൻ സാധിക്കാത്തതിനാൽ പുസ്തകങ്ങൾ ബീച്ചിൽ സൂക്ഷിച്ചുവയ്ക്കുകയും പിറ്റേ ദിവസം രാവിലെ അവിടെ നിന്ന് തിരിച്ച് എടുക്കുകയും ചെയ്യുന്നു.
പ്രകൃതി ക്ഷോഭങ്ങൾ
2013 നവംബർ 8 ന് ടൈഫൂൺ ഹായിയൻ (യോലൻഡ) മഗലംബിയിലെ മത്സ്യവ്യാപാരത്തിൽ വൻനാശനഷ്ടങ്ങൾ ഉണ്ടാക്കി.
യൂണിവേഴ്സിറ്റി ഓഫ് സാൻ ആഗസ്റ്റിൻസ് കോളേജ് ഓഫ് ഫാർമസി ആന്റ് മെഡിക്കൽ ടെക്നോളജി (CPMT) സാധാരണ മീൻപിടിത്തക്കാർക്ക് 4 ബോട്ടുകൾ നൽകാനായി പദ്ധതിയിടുകയും വിതരണം ചെയ്യുകയും ചെയ്തു.
ഇതും കാണുക ഫിലിപ്പൈൻസിലെ ദ്വീപുകളുടെ പട്ടിക അവലംബം പുറത്തേക്കുള്ള കണ്ണികൾ Magalumbi Island at OpenStreetMap CPMT launches “Bangka-Giving” project Archived 2017-06-13 at the Wayback Machine .
മഗധ ഇംഗ്ലീഷ് വിലാസം https://ml.wikipedia.org/wiki/Magadha മഗധ സാമ്രാജ്യത്തിന്റെ ഏകദേശ വിസ്തൃതി, ക്രി.
5-ആം നൂറ്റാണ്ടിൽ ക്രി.
600-ൽ മഗധ, (വികസിക്കുന്നതിനു മുൻപ്)
പുരാതന ഇന്ത്യയിലെ പതിനാറു മഹാജനപഥങ്ങളിൽ ഒന്നാണ് മഗധ .
ഗംഗയുടെ തെക്ക് ഇന്നത്തെ ബിഹാറിന്റെ ഭാഗമായിരുന്നു മഗധയുടെ പ്രധാന ഭാഗങ്ങൾ.
ഇന്ന് രാജ്‌ഗിർ എന്ന് അറിയപ്പെടുന്ന രാജഗൃഹ ആയിരുന്നു മഗധയുടെ തലസ്ഥാനം.
കുറേ കാലത്തിനുശേഷം തലസ്ഥാനം പാടലീപുത്രത്തിലേക്ക് (ഇന്നത്തെ പട്ന ) മാറ്റി ‌.
ലിച്ഛാവി , അംഗസാമ്രാജ്യം , എന്നീ സാമ്രാജ്യങ്ങൾ പിടിച്ചടക്കിയതോടെ ബിഹാറിന്റെ ഭൂരിഭാഗം പ്രദേശങ്ങളിലേക്കും ബംഗാളിലേക്കും മഗധ വികസിച്ചു.
രാമായണം , മഹാഭാരതം , പുരാണങ്ങൾ എന്നിവയിൽ മഗധയെക്കുറിച്ച് പരാമർശങ്ങൾ ഉണ്ട്.
ബുദ്ധ - ജൈന മതഗ്രന്ഥങ്ങളിലും മഗധയെക്കുറിച്ച് പരാമർശങ്ങൾ ഉണ്ട്.
അഥർ‌വ്വ വേദത്തിൽ അംഗരാജ്യങ്ങളുടെയും ഗാന്ധാരത്തിന്റെയും മുജാവത്തുകളുടെയും കൂടെ മഗധയെയും പരാമർശിക്കുന്നു.
ബുദ്ധമതവും ജൈനമതവും ആരംഭിച്ചത് മഗധയിൽ ആണ്.
ഗുപ്തസാമ്രാജ്യവും മൗര്യസാമ്രാജ്യവും മറ്റ് പല സാമ്രാജ്യങ്ങളും ഉൽഭവിച്ചത് മഗധയിൽ നിന്നാണ്.
പുരാതന ഇന്ത്യയിലെ ശാസ്ത്രം, ഗണിതം, ജ്യോതിശാസ്ത്രം, മതം, തത്ത്വചിന്ത എന്നിവയിൽ മഗധയുടെ സംഭാവനകൾ ബൃഹത്താണ്.
ഏകദേശം 200 വർഷങ്ങൾ കൊണ്ടാണ്‌ മഗധ ഒരു പ്രധാനപ്പെട്ട മഹാജനപദമായി വളർച്ചപ്രാപിച്ചത്.
ഗംഗ , സോൻ എന്നിങ്ങനെ നിരവധി നദികൾ മഗധയിലൂടെ ഒഴുകിയിരുന്നതിനാൽ ഗതാഗതം, ജലവിതരണം, കൃഷി തുടങ്ങിയവ ഇവിടെ വേഗത്തിൽ വികാസം പ്രാപിച്ചു.
സൈന്യത്തിനായി കാട്ടിൽ നിന്നും ആനകളെ പിടിച്ച് പരിശീലിപ്പിച്ചിരുന്നു.
ഇതിനു പുറമേ ഈ മേഖലയിലെ ഇരുമ്പുഖനികൾ ബലമുള്ള പണിയായുധങ്ങളും, സൈനികആയുധങ്ങളും നിർമ്മിക്കുന്നതിനും മുതൽക്കൂട്ടായി .
ബിംബിസാരൻ , അജാതശത്രു എന്നിവരാണ്‌ മഗധ ഭരിച്ചിരുന്ന ശക്തരായ ഭരണാധികാരികൾ.
മറ്റു ജനപദങ്ങൾ ആക്രമിച്ചു കീഴടക്കി ഇവർ മഗധയുടെ അതിർത്തി വികസിപ്പിച്ചു .
വൈശാലി ആക്രമിക്കുന്നതിനായി ബിംബിസാരൻ ആണ്‌ പാടലീപുത്രത്തിൽ ഒരു കോട്ട പണിതത്.
തുടർന്ന് അജാതശത്രുവിന്റെ പിന്തുടർച്ചാവകാശി ഉദയിൻ മഗധയുടെ തലസ്ഥാനം പാടലീപുത്രത്തിലേക്ക് മാറ്റി .
മറ്റൊരു രാജാവായിരുന്ന മഹാപദ്മനന്ദൻ രാജ്യത്തിന്റെ അതിർത്തി ഉപഭൂഖണ്ഡത്തിന്റെ വടക്കു പടിഞ്ഞാറൻ ഭാഗങ്ങളിലേക്ക് വരെ വ്യാപിപ്പിച്ചു .
മഗധയുടെ വിജയത്തിനുള്ള കാരണങ്ങൾ ഇരുമ്പ് യുഗത്തിൽ ഉണ്ടായിരുന്ന ഭൂമിശാസ്ത്രപരമായ മേന്മകൾ മഗധയുടെ രണ്ട് തലസ്ഥാനങ്ങൾ (രാജഗിർ, പാടലീപുത്രം)എന്നിവ തന്ത്രപ്രധാന സ്ഥലങ്ങളിൽ ആയിരുന്നു.
ഭൂമിയുടെ ഫലഭൂയിഷ്ഠത.
സൈന്യസംഘടനത്തിലെ മുൻ‌തൂക്കം.
എല്ലാ സ്ഥലത്തേക്കുമുള്ള വിനിമയ സൗകര്യങ്ങൾ.
മഗധയിലെ സമൂഹത്തിന്റെ Oയാഥാസ്ഥികമല്ലാത്ത സ്വഭാവം.
അവലംബം 1 2 3 4 {{ cite book }} : Cite has empty unknown parameter: | coauthors= ( help ) ↑ Ramesh Chandra Majumdar (1977).
Ancient India .
Motilal Banarsidass Publ.
ISBN 81-208-0436-8 .
↑ ഇഗ്നോയുടെ ഗ്യാൻ വാണി റേഡിയോ, പരിപാടി:കിശോർ ജഗത് (മൗര്യകാലത്തെ പാടലീപുത്രം), പ്രക്ഷേപണം:2008 മാർച്ച് 5
മഗാജിയ സിൽ‌ബർ‌ഫെൽഡ് ഇംഗ്ലീഷ് വിലാസം https://ml.wikipedia.org/wiki/Magaajyia_Silberfeld
ഒരു ഫ്രഞ്ച്-നൈജീരിയൻ നടിയും ചലച്ചിത്ര സംവിധായികയുമാണ് സാറാ മഗാജിയ സിൽ‌ബർ‌ഫെൽഡ് (ജനനം: 30 ഓഗസ്റ്റ് 1996).
ചലച്ചിത്ര സംവിധായിക റഹ്മതൗ കീറ്റയുടെയും ഫ്രഞ്ച് പത്രപ്രവർത്തകനായ അന്റോയിൻ സിൽബറിന്റെയും മകളാണ് സിൽബർഫെൽഡ്.
പതിനൊന്നാമത്തെ വയസ്സിൽ സിൽ‌ബർ‌ഫെൽഡ് പ്രാദേശിക തിയേറ്ററിൽ അഭിനയിക്കാൻ തുടങ്ങി.
ഫ്രാൻസിൽ വളർന്ന സിൽബർഫെൽഡ് ഗ്രീസ്, നൈഗർ, മാലി എന്നിവിടങ്ങളിൽ പതിവായി യാത്ര ചെയ്യുകയും ലോസ് ഏഞ്ചൽസിൽ മൂന്ന് വർഷം താമസിക്കുകയും ചെയ്തു.
2011-ൽ ലാ ലിസിയർ എന്ന ചിത്രത്തിലൂടെയാണ് അവർ ചലച്ചിത്ര രംഗത്തെത്തിയത്.
സിൽബർഫെൽഡ് 2013-ൽ ലീ സ്ട്രാസ്ബെർഗ് ഇൻസ്റ്റിറ്റ്യൂട്ടിലും 2014-ൽ പ്ലേ ഹൗസ് വെസ്റ്റ് റിപ്പർട്ടറി തിയേറ്ററിലും 2015-ൽ സൂസൻ ബാറ്റ്സൺ സ്റ്റുഡിയോയിലും അഭിനയം പഠിച്ചു.
പതിനെട്ടാമത്തെ വയസ്സിൽ, തന്റെ ആദ്യ ഹ്രസ്വചിത്രം മി തേരെ എഴുതി സംവിധാനം ചെയ്തു.
പൈപ്പർ ഡി പൽമ, റോക്സെയ്ൻ ഡിപാർഡിയു എന്നിവർ അഭിനയിച്ച റൈഡ് ഓർ ഡൈ സംവിധാനം ചെയ്യുകയും ചെയ്തു.
2016-ൽ, സിൽ‌ബർ‌ഫെൽ‌ഡ് തന്റെ അമ്മ സംവിധാനം ചെയ്തതും ആഫ്രിക്കൻ ഫണ്ടുകളിലൂടെ പൂർണമായും ധനസഹായം ലഭിച്ചതുമായ സിനിമ ദ വെഡ്ഡിംഗ് റിംഗിൽ ആദ്യമായി പ്രധാന കഥാപാത്രത്തെ അവതരിപ്പിച്ചു.
ഫ്രാൻസിൽ പഠിക്കാൻ പോകുന്ന ഒരു യുവതി അഭിമാനകരമായ പശ്ചാത്തലത്തിലുള്ള ഒരു പുരുഷനുമായി പ്രണയത്തിലാകുന്ന കഥ പറയുന്ന ടിയ എന്ന കഥാപാത്രത്തെയാണ് സിൽ‌ബർ‌ഫെൽ‌ഡ് ഈ ചിത്രത്തിലൂടെ അവതരിപ്പിച്ചത്.
സിൽ‌ബർ‌ഫെൽ‌ഡ് അഭിനയിച്ച അക്കാദമി അവാർഡ് ലഭിച്ച ആദ്യത്തെ നൈജീരിയൻ ചിത്രമായി ഈ ചിത്രം മാറി.
2017-ൽ ഡാനി ഗ്ലോവർ അഭിനയിച്ച വാഗാബണ്ട്സ് എന്ന ഹ്രസ്വചിത്രം അവർ സംവിധാനം ചെയ്തു.
അതേ വർഷം സിൽബർഫെൽഡ് സോർബോണിൽ നിന്ന് ഫിലോസഫിയിൽ ബിരുദം നേടി.
കോളേജ് പഠനകാലത്ത് അമേരിക്കൻ സിനിമകൾ കണ്ടാണ് അവർ ഇംഗ്ലീഷ് പഠിച്ചത്.